[{"text_idx": "#000002", "text": "Y myfyrwyr a\u2019r Nomadiaid ydi\u2019r ddau glwb diwethaf i ennill y gwpan, felly bydd y timau yn fwy na pharod am yr achlysur."}, {"text_idx": "#000004", "text": "Gan i\u2019r gystadleuaeth gael ei diddymu\u2019r tymor diwethaf oherwydd Covid-19, mae Cei Connah yn parhau i fod yn ddeiliaid ar y cwpan ar o\u0302l codi\u2019r tlws yn 2020 yn dilyn eu buddugoliaeth o 3-0 yn erbyn STM Sports yn y rownd derfynol."}, {"text_idx": "#000005", "text": "Dyna\u2019r tro cyntaf i Gei Connah ennill Cwpan y Gynghrair ers tymor 1995/96 pan enillon nhw\u2019r gystadleuaeth am y tro cyntaf yn eu hanes."}, {"text_idx": "#000006", "text": "Met Caerdydd oedd yr enillwyr yn 2018/19, yn curo Cambrian a Clydach o 2-0 i sicrhau un o brif dlysau Cymru am y tro cyntaf yn eu hanes."}, {"text_idx": "#000007", "text": "Mae Met Caerdydd wedi cyrraedd y rownd derfynol am y trydydd tro mewn pedwar cynnig a byddai\u2019r Dr Christian Edwards wrth ei fodd o ychwanegu at ei gasgliad o lwyddiannau yn ei dymor olaf wrth y llyw."}, {"text_idx": "#000009", "text": "Mae\u2019n gaddo i fod yn frwydr agos gan fod y ddwy ge\u0302m gynghrair rhwng y timau\u2019r tymor hwn wedi gorffen yn gyfartal."}]